open-index/open-wikipedia-markdown huggingface dataset:
கான்யே வெஸ்ட்

**கான்யே ஒமாரி வெஸ்ட்** (Kanye Omari West, பிறப்பு ஜூன் 8, 1977) ஒரு அமெரிக்க ராப் இசைக் கலைஞரும் இசைத் தயாரிப்பாளரும் ஆவார். இவரே தனியாகப் படைத்த மூன்று ஆல்பம்கள் மொத்தத்தில் ஒன்பது கிராமி விருதுகளைப் பெற்றன.

அட்லான்டாவில் பிறந்த கான்யே மூன்று வயதில் சிக்காகோவுக்குக் குடிபெயர்ந்து அங்கே வளர்ந்தார். சிக்காகோ மாநிலப் பல்கலைக்கழகத்தில் ஒரு ஆண்டு இருந்து அங்கேயிருந்து பட்டதாரியாக ஆகாமல்  ராப் இசை உலகில் ஆர்வத்துடன் ஈடுபட்டார். ஜெய்-சியின் 2001இல் வெளிவந்த ஆல்பம் த புளூப்பிரின்ட்டில் இவர் இசைத் தயாரிப்பாளராக இருந்து புகழ் பெற்றார். 2004இல் இவரின் முதலாம் ஆல்பம் த காலேஜ் ட்ராப்பவுட் வெளிவந்தது.

## ஆல்பம்கள்
* *[[த காலேஜ் ட்ராப்பவுட்]]* (The College Dropout) (2004)
* *[[லேட் ரெஜிஸ்டிரேசன்]]* (Late Registration) (2005)
* *[[கிராஜுவேசன்]]* (Graduation) (2007)

## வெளி இணைப்புகள்
* கான்யேவெஸ்ட்.காம்
* கான்யே உடைய வலைப்பதிவு 

## மேற்கோள்கள்

பகுப்பு:ராப் இசைக் கலைஞர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:1977 பிறப்புகள்
பகுப்பு:வாழும் மக்கள்
பிரியா விகார் கோயில்

thumb|right|250px|கோயிலின் அமைப்பு
**பிரியா விகார் கோயில்** அல்லது **பிரசாத் பிரியா விகார்** (*Temple of Preah Vihear*) என்பது கம்போடியாவில் அமைந்துள்ள ஓர் இந்துக் கோயில் ஆகும். இது கம்போடியாவின் டாங்கிரெக் மலையில் 525 மீட்டர் உயரத்தில் தாய்லாந்தின் வடகிழக்கில் சிசாக்கெட் மாகாண எல்லையில் அமைந்துள்ளது. இக்கோயில் கிபி 11ம், 12ம் நூற்றாண்டுகளில் முதலாம் மற்றும் இரண்டாம் சூரியவர்மன் காலத்தில் கட்டப்பட்ட ஒரு சிவன் கோயில் ஆகும். 1962 இல் தாய்லாந்துக்கும் கம்போடியாவுக்கும் இடையில் இக்கோயிலின் உரிமை தொடர்பாக பெரும் சர்ச்சை ஏற்பட்டு ஹேக் நகரில் அமைந்துள்ள பன்னாட்டு நீதிமன்றத்தில் முறையிடப்பட்டு கம்போடியாவுக்கு இக்கோயிலின் உரிமை வழங்கப்பட்டது. இக்கோயிலை அடுத்துள்ள நிலம் தாய்லாந்துக்குச் சொந்தமானதாகும். கெமர் பேரரசினால் கட்டப்பட்ட கோயில்களில் பிரியா விகார் மிகவும் புகழ் வாய்ந்ததும் கண்ணுக்குக் குளிர்ச்சியான அமைப்பையும் கொண்டுள்ளது. ஜூலை 7, 2008 இல் யுனெஸ்கோவின் உலக பாரம்பரியக் களங்களின் பட்டியலில் இக்கோயில் சேர்க்கப்பட்டது.

## வெளி இணைப்புகள்
* Preah-Vihear.com  - Preah Vihear Temple and the Thai's Misunderstanding of the World Court Judgment of 15 June 1962
* Case Concerning the Temple of Preah Vihear  - International Court of Justice
* Prasat Preah Vihear  An Khmer temple.

## குறிப்புகள்

[thumb|left|400px|கோயிலின் மூன்றாம் கோபுரத்தில் உள்ள சிற்பம்: [மகாபாரதம்|மகாபாரதத்தில் ஒரு காட்சி]]

பகுப்பு:கம்போடிய இந்துக் கோயில்கள்
பகுப்பு:தாய்லாந்து இந்துக் கோயில்கள்
பகுப்பு:கம்போடியாவின் உலகப் பாரம்பரியக் களங்கள்
பகுப்பு:பன்னிரண்டாம் நூற்றாண்டு இந்துக் கோயில்கள்
டாங்கிரெக் மலைகள்

**டாங்கிரெக் மலைகள்** (ஆங்கிலம்: *Dângrêk Mountains*, *Chuor Phnom Dângrêk*; தாய்: ทิวเขาพนมดงรัก, *Thiu Khao Phanom Dongrak* கெமர்: ជួរភ្នំដងរែក); என்பது கெமரில் உள்ள தாழ்பிரதேச மலைத்தொடர் ஆகும்.

இதன் சராசரி உயரம் 500 மீட்டர்கள். இம்மலைத் தொடர் கம்போடியா - தாய்லாந்து எல்லையில் அமைந்துள்ளது. டாங்கிரெக்கின் பெரும் பகுதி வடக்கு கம்போடியாவில் உள்ளது. இதன் அதிகூடிய உயரம் கடல் மட்டத்தில் இருந்து 753 மீட்டர்கள் (2,470 அடி) ஆகும்.

## பொது

டாங்கிரெக் மலைகள் வடக்கு தாய்லாந்தில் மேக்கொங் ஆற்றிலிருந்து மேற்குத் திசையாக 200 மைல்கள் (320 கி.மீ.) தூரம் பரந்திருக்கிறது.

புகழ்பெற்ற கெமர் இந்து சிவன் கோயிலான பிரசாத் பிரா விகார் இம்மலைகளில் கம்போடிய எல்லையில் அமைந்துள்ளது.

## மேற்கோள்கள்

## மேலும் காண்க

பகுப்பு:தாய்லாந்தின் மலைகள்
பகுப்பு:கம்போடிய மலைகள்
கெமர்

**கெமர்** (*Khmer*) என்ற பெயரில் உள்ள கட்டுரைகள்:

* கெமர் மக்கள் - கம்போடியாவின் பெரும்பான்மை இன மக்கள்
** கெமர் குரோம் - (*Khmer Krom*) தெற்கு வியட்நாமில் வாழும் சிறுபான்மையின மக்கள்
** கெமர் லோ - (*Khmer Loeu*) கம்போடியாவில் வாழும் பழங்குடியினர்
* கெமர் மொழி - கம்போடியாவின் அதிகாரபூர்வ மொழி
* கெமர் பேரரசு - இந்தோசீனாவின் பெரும் பகுதியை 9-13ம் நூற்றாண்டுகளில் ஆண்ட பேரரசு
* கெமர் ரூச் - கம்போடிய கம்யூனிஸ்டுகள்
* கெமர் குடியரசு - 1970-1975 காலப்பகுதியில் கம்போடியாவின் பெயர்

----

பகுப்பு:கம்போடியா
ஆசியக் கிண்ணம் 1997

**1997 ஆசியக் கிண்ணம்**(*1997 Asia Cup*) ஆறாவது ஆசியக் கிண்ணத் துடுப்பாட்டச் சுற்றுப் போட்டியாகும். இது **பெப்சி ஆசியக் கிண்ணம் 1997** எனவும் அழைக்கப்படுகிறது. இச்சுற்றுப்போட்டி இலங்கையில் 1997 ஆம் ஆண்டில் ஜூலை 14 முதல் ஜூலை 26 வரையில் இடம்பெற்றது. வங்காள தேசம், இந்தியா, இலங்கை, பாகிஸ்தான் ஆகிய நான்கு அணிகள் இப்போட்டித் தொடரில் பங்கேற்றன.

ரொபின் சுற்று முறையில் நடந்த இச்சுற்றில் ஒவ்வோர் அணியும் மற்றைய அணிகளுடன் ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. முதற் சுற்றின் முடிவில் இந்தியா, இலங்கை ஆகியன இறுதிப் போட்டிக்குத் தெரிவாயின. இறுதிப் போட்டியில் இலங்கை அணி, இந்திய அணியை 8 விக்கெட்டுகள் வித்தியாசத்தில் வென்று இரண்டாவது தடவையாக ஆசியக் கிண்ணத்தைப் பெற்றுக் கொண்டது.

## மேற்கோள்கள்
* Cricket Archive: Pepsi Asia Cup 1997 http://www.cricketarchive.co.uk/Archive/Seasons/SL/1997_SL_Pepsi_Asia_Cup_1997.html 
* CricInfo: Asia Cup in Sri Lanka, Jul 1997 http://usa.cricinfo.com/db/ARCHIVE/1997-98/OD_TOURNEYS/ASIA/

பகுப்பு:ஆசியக் கிண்ணம்
பகுப்பு:1997 நிகழ்வுகள்
பகுப்பு:இலங்கையில் விளையாட்டு
9-ஆம் நூற்றாண்டு

thumb|300px|9ம் நூற்றாண்டின் ஆரம்பத்தில் புவியின் கிழக்கு அரைக்கோளம்
thumb|300px|9ம் நூற்றாண்டின் இறுதியில் கிழக்கு அரைக்கோளம்

**9ம் நூற்றாண்டு** என்ற காலப்பகுதி கி.பி. 801 தொடக்கம் கி.பி. 900 வரையான காலப்பகுதியை குறிக்கிறது.

## உலகளாவிய நிகழ்வுகள்
* சில எதிர்பாராத நிகழ்வுகள் மெசோ அமெரிக்க நாகரிகத்தின் அழிவுக்கு வழிகோலியது.
* ஐரோப்பா மீது கடற்கொள்ளைக்காரர்களின் பெரும் தாக்குதல்கள் ஆரம்பமாயின.
* ஓஸ்பேர்க் கப்பல் கடலில் மூழ்கியது.
* தற்போதைய ஹங்கேரிக்கு மாகியார்கள் வந்திறங்கினர்.
* மடகஸ்காரின் வடமேற்கு, தென்கிழக்கு பகுதிகளில் முஸ்லிம் வர்த்தகர்கள் வந்து குடியேறினர்.
* 850–875 ஐஸ்லாந்தில் நோர்ஸ் மக்கள் குடியேறினர்.
* 864 — பல்கேரியாவில் கிறிஸ்தவம் பரவியது.
* ஜப்பானில் சதுரங்கம் அறிமுகம்.
* 862 — ரஷ்யாவில் ரியூரிக் வம்சம் ஆரம்பம்.
* 885 — சிரிலிக் எழுத்துக்கள் அறிமுகம்.
* மத்திய காலத்திய வெப்ப காலம்
* பைசன்டைன் பேரரசு தனது உன்னத நிலையை அடைந்தது.

## கண்டுபிடிப்புகள்
* 868 - உலகின் முதலாவது நூல் *டயமண்ட் சூத்ரா* (*Diamond Sutra*) சீனாவில் மரக்கட்டையில் அச்சிடப்பட்டது.
* வெடிமருந்து சீன தாவோயிஸ்டுகளால் கண்டுபிடிக்கப்பட்டது.

## குறிப்பிடத்தக்கவர்கள்
* ஆதி சங்கரர்
* ரியூரிக்

## நூல்கள்
* அவிநயம், தமிழ் இலக்கண நூல்

## மேற்கோள்கள்

பகுப்பு:நூற்றாண்டுகள்
*
பகுப்பு:1-ஆம் ஆயிரமாண்டு
1806

**1806**  (**[[ரோம எண்ணுருக்கள்|MDCCCVI]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு திங்கட்கிழமையில் ஆரம்பமானது.

## நிகழ்வுகள்
* சனவரி 8 - கேப் கொலனி பிரித்தானியாவின் குடியேற்ற நாடாகியது.
* சனவரி 10 - கேப் டவுனில் டச்சுப் படைகள் பிரித்தானியரிடம் சரணடைந்தனர்.
* சனவரி 19 - நன்னம்பிக்கை முனையை பிரித்தானியா பிடித்தது.
* சூன் 4 - இலங்கையில் ரோமன் கத்தோலிக்கர்கள் மீது டச்சு ஆட்சியாளர்களினால் தடை செய்யப்பட்ட மத வழிபாடுகள் பிரித்தானியர்களினால் மீள வழங்கப்பட்டன.
* சூன் 5 - லூயி பொனபார்ட் அவனது சகோதரனான நெப்போலியன் பொனபார்ட்டினால் நெதர்லாந்தின் மன்னன் ஆக்கப்பட்டான்.
* சூன் 27 - புவனஸ் அயரசை பிரித்தானியர் கைப்பற்றினர்.
* சூலை - இலங்கையில் விதானை முறை அறிமுகப்படுத்தப்பட்டது.
* சூலை 10 - வேலூர் சிப்பாய் எழுச்சி: தமிழ்நாட்டில் வேலூர்க் கோட்டையில் நிகழ்ந்த எழுச்சியில் நூற்றுக்கணக்கான ஆங்கிலப் படையினர் கொல்லப்பட்டனர்.
* ஆகத்து 5 - இலங்கையில் முகமதியர்களுக்கான சிறப்பு திருமணச் சட்ட விதிகள் அரசியல் யாப்பில் ஏற்றுக்கொள்ளப்பட்டன.
* ஆகத்து 6 - புனித ரோமப் பேரரசன் இரண்டாம் பிரான்சிஸ் நெப்போலியனுடனான போரில் தோல்வியடைந்ததைத் தொடர்ந்து அப்பேரரசு முடிவுக்கு வந்தது.
* செப்டம்பர் - புரூசியா பிரான்ஸ் மீது போரைத் தொடுத்தது.
* அக்டோபர் 7 - ஆங்கிலேயர் ரால்ஃப் வெட்ஜ்வூட் என்பவர் கார்பன் தாள் காப்புரிமத்தைப் பெற்றார்.
* அக்டோபர் 14 - முதலாம் நெப்போலியன் புரூசிய இராணுவத்தை தோற்கடித்தான்.
* அக்டோபர் 17 - எயிட்டி பேரரசர் முதலாம் சாக் படுகொலை செய்யப்பட்டார்.
* அக்டோபர் 24 - பிரெஞ்சுப் படைகள் பெர்லின் நகரை அடைந்தன.
* நவம்பர் 30 - நெப்போலியனின் படைகள் போலந்து தலைநகர் வார்சாவைக் கைப்பற்றினர்.

## நாள் அறியப்படாத நிகழ்வுகள்
* நோவா வெப்ஸ்டர் தனது முதலாவாது அமெரிக்க ஆங்கில அகராதியை வெளியிட்டார்.

## தொடர் நிகழ்வுகள்
* நெப்போலியனின் போர் (1799-1815)
* ரஷ்ய-துருக்கிப் போர், 1806-1812

## பிறப்புகள்

## இறப்புகள்

## முகலாயப் பேரரசர்கள்
* இரண்டாம் அக்பர் (1806-1837)

## மேற்கோள்கள்

## 1806 நாற்காட்டி

## வெளி இணைப்புகள்

பகுப்பு:1806
அஜந்த மென்டிஸ்

**பாலபுவாதுகே அஜந்த வின்ஸ்லோ மென்டிஸ்** (*Balapuwaduge Ajantha Winslo Mendis*; பிறப்பு: மார்ச் 11, 1985) இலங்கைத் துடுப்பாட்ட அணியின் ஒரு பந்து வீச்சாளர் ஆவார். இலங்கை இராணுவத்தின் பீரங்கிப் படையில் பணி புரிகிறார்.

இலங்கை இராணுவத் துடுப்பாட்ட அணியைச் சேர்ந்த அஜந்த மெண்டிஸ் மேற்கிந்தியத்தீவுகள் துடுப்பாட்ட அணியுடனான போட்டியில் ஏப்ரல் 2008இல் இலங்கை அணியில் முதன் முதலாக விளையாடியிருந்தார்.

பாகிஸ்தானின் கராச்சியில் ஜூலை 2008 இல் இடம்பெற்ற ஆசியக் கிண்ணப் போட்டிகளில் இறுதிப்போட்டியில் ஆறு விக்கெட்டுகளை 13 ஓட்டங்களுக்கு இவர் எடுத்து இலங்கை அணியின் வெற்றிக்கு வழிசமைத்ததுடன் ஆட்ட நாயகனாகவும் ஆட்டத்தொடர் நாயகனாகவும் தெரிவு செய்யப்பட்டார் என்பது குறிப்பிடத்தக்கது. இது இவர் விளையாடிய ஆறாவது ஒருநாள் போட்டியாகும்..

இந்தியாவில் ஐபிஎல் போட்டிகளில் கொல்கத்தா நைட் றைடர்ஸ் அணியில் விளையாடுகிறார்.
## புதிய தரவுகள் 12. பெப்ரவரி 2011 உள்ளபடி
### துடுப்பாட்டம்
**இதுவரை விளையாடியுள்ள ஒருநாள் சர்வதேச போட்டிகள்: 46** 
* விளையாடிய இனிங்ஸ்: 22
* ஆட்டமிழக்காமை: ஒன்பது 
* ஓட்டங்கள் : 99
* கூடிய ஓட்டம் 15 (ஆட்டமிழக்காமல்)
* சராசரி: 7.61 
* 100 கள்: 0
* 50கள்: 0
 		 	 					
**இதுவரை விளையாடியுள்ள ஏ- தர போட்டிகள்: 81** 
* விளையாடிய இனிங்ஸ்:45
* ஆட்டமிழக்காமை: 13, 
* ஓட்டங்கள்: 499 
* கூடிய ஓட்டம்: 71 (ஆட்டமிழக்காமல்) 
* சராசரி:15.59 , 
* 100கள்: 0
* 50கள்: 2

### பந்து வீச்சு
**இதுவரை விளையாடியுள்ள ஒருநாள் சர்வதேச போட்டிகள்: 46** 
* வீசிய பந்துகள் :2187
* கொடுத்த ஓட்டங்கள்:1607
* கைப்பற்றிய விக்கட்டுக்கள் :82 
* சிறந்த பந்து வீச்சு: 6/13 
* சராசரி: 19.59 
* ஐந்து விக்கட்டுக்கள்: 3
 		 	 	 			
**இதுவரை விளையாடியுள்ள ஏ- தர போட்டிகள் போட்டிகள்: 81** 
* வீசிய பந்துகள் :3825
* கொடுத்த ஓட்டங்கள்:2618
* கைப்பற்றிய விக்கட்டுக்கள் :150
* சிறந்த பந்து வீச்சு: 6/12 
* சராசரி: 17.45 
* ஐந்து விக்கட்டுக்கள்: 4

## மேற்கோள்கள்

## வெளி இணைப்புகள்
*இந்தியாவுக்கு எதிராக சிறப்பாக விளையாடிய சிறிலங்கா இராணுவத்தைச் சேர்ந்தவருக்கு பதவி உயர்வு
*கிரிக்இன்ஃபோ profile
*How to bowl the Carrom Ball
*http://www.indianexpress.com/story/330604.html
*http://content-pak.cricinfo.com/magazine/content/story/359207.html
*http://www.tehelka.com/story_main39.asp?filename=hub280608theslowkiller.asp 
*கிரிக்-இன்போ தளத்தில் வீரர் அறிமுகம் 

பகுப்பு:இலங்கைத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:சாமர்செட் துடுப்பாட்டக்காரர்கள்
தமிழீழ விளையாட்டுத்துறை

**தமிழீழ விளையாட்டுத்துறை** தமிழீழ விடுதலைப் புலிகளின் ஒரு நிர்வாகக் கட்டமைப்பு ஆகும்.  விளையாட்டுத்துறை சார் முனைப்புகளை இத்துறை நிர்வகிக்கின்றது.  விளையாட்டு ஊக்குவிப்பு, அபிவிருத்தி, அணிகள் உருவாக்கம், நிகழ்வுகள் போட்டிகள் ஒருங்கிணைப்பு, மாவட்ட தேசிய மட்ட ஒருங்கிணைப்பு ஆகியவற்றை இத்துறை நிறைவேற்றுகின்றது.  

## வெளி இணைப்புகள்
* http://www.eelamsports.com/ 

பகுப்பு:தமிழர் விளையாட்டுகள்
சண்டை விளையாட்டு

**சண்டை விளையாட்டு** எனப்படுவது ஒழுக்க விதிமுறைகளுக்கு ஒழுங்கி இரு விளையாட்டு வீரர்கள் சண்டை செய்வதைக் குறிக்கும்.  சண்டை செயற்திறன்களை முன்னிறுத்திய விளையாட்டுக்கள் பண்டை மனித வரலாற்றில் இருந்து தொடர்ந்து இருந்து வருகின்றன.  சண்டை விளையாட்டுக்களில் நேரடியாக போட்டியாளர்கள் கைகலப்பில் ஈடுபடுவர்.  இந்த விளையாட்டுக்களை தற்காப்புக் கலைகளில் இருந்து வேறுபடுத்தியே வகைப்படுத்துவர்.

## பட்டியல்
* குத்துச்சண்டை
* மல்யுத்தம்
* முயாய் தாய்
* டைக்குவாண்டோ
* ஐக்கிடோ
* வாட்போர்
* ஹப்கிடோ
* யுடோ
* யயுற்சு
* கராத்தே
* கெண்டோ
* கலப்புப் போர்க் கலைகள்
* நாகினாட்டா-டோ
* சம்போ
* சுமோ மற்போர்
* விங் சுன்
* வுஷு
* சவாட்
* கிராவ் மகா

பகுப்பு:சண்டை விளையாட்டுக்கள்

## மேற்கோள்கள்
விண்வெளிச் சுற்றுலா

விண்வெளிக்கு சுற்றுலா செல்வதை **விண்வெளிச் சுற்றுலா** எனலாம். மனித விண்வெளிப்பறப்பு 1961 ஆம் ஆண்டு ஏப்ரல் 12 ஆம் நாள் யூரி ககாரின் என்னும் ரஷ்யரை ஏற்றிச் சென்ற வஸ்தோக் 1 என்னும் விண்கலப் பறப்புடன் தொடங்கியது. அதன் பின்னர் ஐக்கிய அமெரிக்காவும் சீனாவும் மனிதர்களை விண்வெளிக்கு அனுப்பி உள்ளன. இந்தப் பயணங்களின் நோக்கம் ஆய்வு; சுற்றுலா அல்ல. ஆனால் விண்வெளிக்கு சுற்றுலா செல்வது பலரின் கனவாக பலகாலமாக இருந்து வந்திருக்கிறது. இதற்கு தேவைப்படும் பெரும் பொருட் செலவு, தொழில்நுட்பம், தகுதி அண்மை வரை இதை எட்டா கனியாகவே நிறுத்தி இருந்தது. எனினும், இத்தகைய அனுமானங்களைப் பெற்றோர் விண்வெளிச்கு சுற்றுலா செல்வது இன்று சாத்தியமே. :en:Dennis Tito என்ற அமெரிக்கரை உருசிய விண்கலம் ஒன்று முதல் விண்வெளிச் சுற்றுலாப் பயணியாக ஏப்ரல் 2001 ஏற்றிச் சென்றது. 
1967 ஆம் ஆண்டு அமெரிக்கா அனுப்பிய மரினர்-5 எனும் ஆளில்லாத விண் ஓடம் வெள்ளிக் கிரகத்தை ஆராய்ந்தது. 1969 இல் அமெரிக்கா அனுப்பிய அப்பலோ-11 எனும் ஓடம் நீல் ஆம்ஸ்றோங், எட்வின் ஓல்ரின் ஆகியோருடன் சந்திரனில் தரை இறங்கியது. மரினர்-9 அமெரிக்காவினால் 1977 இல் செவ்வாய்க்கு அனுப்பப்பட்ட மனிதர்களற்ற விண் ஓடம்.அரிய பல தகவல்களை பூமிக்குஅனுப்பியது.1980 களில் ரோகினி-1 எனும் ஆளில்லாத விண்வெளி ஓடத்தை அனுப்பியதன் மூலம் செய்மதியை விண்ணுக்கு அனுப்பிய எட்டாவது நாடு என்ற பெருமையை இந்தியா பெற்றுக் கொண்டது.1983 இல் அமெரிக்கா அனுப்பிய பயனியர்-10 ஞாயிற்றுத் தொகுதியிலிருந்து விலகிச் சென்ற முதலாவது ஆளில்லாத விண்வெளி ஓடம் எனப் பதிவு செய்யப்பட்டது.

## மேற்கோள்கள்

பகுப்பு:விண்வெளிப் பயணம்
பகுப்பு:சுற்றுலா
பகுப்பு:அமெரிக்கக் கண்டுபிடிப்புகள்
ஈராக் போர்

**ஈராக் போர்**, **இரண்டாவது வளைகுடாப் போர்** அல்லது **ஈராக்கிய விடுதலை நடவடிக்கை** (*Iraq War*) என்பது ஈராக்கில் 20 மார்ச்சு 2003  முதல் 15 டிசம்பர் 2011 வரை நடைபெற்ற முதற்கட்ட போர் மற்றும் நிலையற்ற தன்மையினையும் குறிக்கின்றது.

## குறிப்புகள்

## மேற்கோள்கள்

## வெளியிணைப்புகள்

கிய குர்திஸ்தான்
கெமர் மக்கள்

**கெமர் மக்கள்** (*Khmer people*) எனப்படுவோர் கம்போடியாவில் பெரும்பான்மையாக வாழும் ஓர் இனக்குழுவாகும். நாட்டின் 13.9 மில்லியன் மக்கள் தொகையில் 90 விழுக்காட்டினர் கெமர் மக்கள் ஆவர். தென்கிழக்காசியாவில் பரவலாகக் காணப்படும் மொன்-கெமர்களில் ஒரு பிரிவினரான இவர்கள் கெமர் மொழியைப் பேசுகின்றனர். பெரும்பான்மையான கெமர் மக்கள் கெமர் வழிவந்த பௌத்த சமயத்தைப் பின்பற்றுகின்றனர். இது தேரவாத பௌத்தம், இந்து சமயம், ஆவியுலகக் கோட்பாடு போன்றவற்றின் ஒரு கலப்பாகும். கணிசமான கெமர் மக்கள் தாய்லாந்து (வடக்கு கெமர்), வியட்நாமின் மெக்கொங் டெல்ட்டா (கெமர் குரோம்)  பகுதிகளிலும் வாழ்கின்றனர்.

## வரலாறு

கெமர் மக்கள் குறைந்தது 3,000 ஆண்டுகளுக்கு முன்னர் வடக்கில் இருந்து இங்கு வந்து குடியேறியதாக நம்பப்படுகிறது. வடக்கில் சீன - திபெத்தியர்களால் இவர்கள் வடக்கில் இருந்து விரட்டப்பட்டவர்களாக அல்லது விவசாயத்துக்காக இங்கு வந்து குடியேறியிருக்கலாம் என ஆய்வாளர்கள் கருதுகின்றனர்.

தென்கிழக்காசியாவ்வில் இவர்களின் குடியேற்றத்திற்குப் பின்னர் இவர்களின் வரலாறு கம்போடியாவின் வரலாற்றுக் காலக்கோட்டுடன் இணைந்து போகிறது. தென்கிழ்க்காசீயாவின் மற்றையா இன மக்களான பியூ, மற்றும் மொன் மக்கள் போன்று கெமர் மக்களும் இந்திய வர்த்தகர்களினாலும் அறிவாளிகளினாலும் கவரப்பட்டு, அவர்களின் வாழ்க்கை முறை, மற்றும் சைவ சமயம் போன்றவற்றைப் பின்பற்ற ஆரம்பித்தார்கள்.

## மேற்கோள்கள்




## வெளி இணைப்புகள்
* Center For Khmer Studies

பகுப்பு:கம்போடியா
பகுப்பு:தென்கிழக்காசிய இனக்குழுக்கள்
வேட்டையாடும் விலைமதிப்பு

ஒரு குறிப்பிட்ட காலப்பகுதிக்கு ஒரு பொருளின் சந்தை மதிப்பில் இருந்து குறைந்த விலைக்கு விற்று சந்தை ஆக்கிரமிப்பை செய்து, போட்டியாளர்களை வெளியேற்றும் நோக்குடன் செய்யப்படும் விலைமதிப்பீட்டை predatory pricing என்று ஆங்கிலத்தில் குறிப்பர்.  தமிழில் வேட்டையாடும் விலைமதிப்பு எனலாம்.  போட்டியாளர்களை வெளியேற்றி, சந்தை ஆக்கிரமிப்பைச் செய்த பின்னர் தாம் விரும்பியபடி விலையைக் கூட்டி விற்கக்கூடியவாறு ஒரு monopoly ஏதுவாக்க இந்த ஏற்பாடு உதவுகின்றது.  பொதுவாக பெரும் முதலீடு வசதி அல்லது சந்தையைக் கட்டுப்படுத்த வல்ல நிறுவனங்களே இந்த செயற்பாட்டில் ஈடுபடக் கூடியதாக இருக்கிறது.  இது ஐக்கிய அமெரிக்கா உட்பட அனேக நாடுகளில் ஒரு குற்றச் செயலாகும்.  

## இந்தியாவில் வேளாண்மை சிறுவியாபாரத்தில் வேட்டையாடும் விலைமதிப்பு

## இவற்றையும் பாக்க
* உழவர் சந்தை
* :en:Syndicate
* பெருமுதலீடு நிறுவனங்கள்

## வெளி இணைப்புகள்
* காய்கறியும் அரசியலும்http://jeyamohan.in/?p=545

பகுப்பு:பொருளாதாரப் பிரச்சினைகள்
அமேடியோ அவகாதரோ

**அமேடியோ அவகாதரோ** (*Lorenzo Romano Amedeo Carlo Avogadro di Quaregna e di Cerreto*; ஆகஸ்ட் 9, 1776 - ஜூலை 9, 1856), இத்தாலியை சேர்ந்த ஒரு வேதியியலாளர் ஆவார். வளிமங்களின் மூலக்கூறு, மற்றும் அவகாதரோவின் விதியைக் கண்டுபிடித்தமைக்காகவும் இவர் பெரிதும் அறியப்பட்டவர். இவரது நினைவாக ஒரு மோல் பொருளில் இருக்கக்கூடிய மூலக்கூறுகளின் எண்ணிக்கை (6.022142 x 1023), அவகாதரோவின் எண் அல்லது அவகாதரோ மாறிலி என அழைக்கப்படுகிறது.
## மேற்கோள்கள்

பகுப்பு:இத்தாலிய அறிவியலாளர்கள்
பகுப்பு:வேதியியலாளர்கள்
பகுப்பு:1776 பிறப்புகள்
பகுப்பு:1856 இறப்புகள்
கலப்புலோகங்களின் பட்டியல்

இக் **கலப்புலோகங்களின் பட்டியல்** ஒரு முற்றுப்பெறாத பட்டியல் ஆகும். கலப்புலோகங்களின் அடிப்படை உலோகத்தின் பெயரின் அகரவரிசையில் தரப்பட்டுள்ளது. அத் தலைப்புக்களின் கீழ் வரிசைப்படுத்தலுக்கு குறிப்பிட்ட ஒழுங்கு எதுவும் இல்லை. சில முக்கியமான கலக்கும் உலோகங்கள் அடைப்புக் குறிக்குள் தரப்பட்டுள்ளன.

## அலுமீனியத்தின் கலப்புலோகங்கள்

* அலுமீனியம்-லித்தியம் (லித்தியம்)
* துராலுமின் (செப்பு)
* நாம்பே (அலுமீனியத்துடன், வெளியிடப்படாத ஏழு வேறு உலோகங்கள்)
* சிலுமின் (சிலிக்கான்)
* ஏஏ-8000
* மக்னாலியம் (5% மக்னீசியம்)
* வேறு சிக்கலான கலப்புலோகங்கள்
* அல்னிக்கோ (நிக்கல், கோபால்ட்)

## செம்பின் கலப்புலோகங்கள்

* பித்தளை
* வெண்கலம்

## தகரக் கலப்புலோகங்கள்
* பியூட்டர்

## இந்தியம்
* பீல்ட்டின் உலோகம் (பிஸ்மத், தகரம்)

## இரும்பு
* உருக்கு (கரிமம்)
** துரு ஏறா உருக்கு (குரோமியம், நிக்கல்)
*** ஏஎல்-6எக்ஸ்என் (AL-6XN)
*** கலப்புலோகம் 20
*** செலெஸ்ட்ரியம்
*** கடல்சார் தர துருவேறா உருக்கு
*** மார்ட்டென்சிட்டிக் துருவேறா உருக்கு
** சிலிக்கான் உருக்கு (சிலிக்கான்)
** கருவி உருக்கு (தங்ஸ்தன் அல்லது மங்கனீசு)
** குரோமோலி (குரோமியம், மொலிப்தெனம்)
** டமாஸ்கஸ் உருக்கு
** எச்எஸ்எல்ஏ உருக்கு
** ரெனால்ட்ஸ் 531
** வூட்ஸ் உருக்கு
* இரும்பு
** அந்திராசைட்டு இரும்பு (கரிமம்)
** வார்ப்பிரும்பு (கரிமம்)
** பன்றியிரும்பு (கரிமம்)
* பெர்னிக்கோ (நிக்கல், கோபால்ட்)
* எல்இன்வார் (நிக்கல், குரோமியம்)
* இன்வார் (நிக்கல்)
* கோவார் (கோபால்ட்)
* இரும்புக் கலப்புலோகங்கள்
** பெரோபோரான்
** பெரோகுரோம்
** பெரோமக்னீசியம்
** பெரோமங்கனீசு
** பெரோமொலிப்தெனம்
** பெரோநிக்கல்
** பெரோபொஸ்பரசு
** பெரோடைட்டானியம்
** பெரோவனேடியம்
** பெரோசிலிக்கான்

## ஈயக் கலப்புலோகங்கள்
* மொலிப்தோசாக்கோஸ் (செப்பு)

## மேற்கோள்கள்

பகுப்பு:உலோகவியல்
பகுப்பு:கலப்புலோகங்கள்
பகுப்பு:வேதியியல் பட்டியல்கள்
அலுமினியம்-இலித்தியம் கலப்புலோகம்

**அலுமீனியம்-லித்தியம்** என்பது, பல அலுமீனிய, லித்தியக் கலப்புலோகங்களைக் குறிக்க்கும் பெயராகும். பெரும்பாலும் இவற்றுடன் செப்பு, சிர்கோனியம் ஆகிய உலோகங்களும் கலப்பது உண்டு. லித்தியம் தனிம உலோகங்களிலேயே மிகவும் குறைந்த அடர்த்தியைக் கொண்டது ஆதலால், இக் கலப்புலோகங்கள் அலுமீனியத்தைவிட அடர்த்தி குறைந்தவையாக உள்ளன. வணிக அலுமீனிய-லித்தியக் கலப்புலோகங்கள் 2.45% வரையான லித்தியத்தைக் கொண்டிருக்கும்.

கலப்புலோகத்தில் இருக்கும் லித்தியம் இரு வகைகளில் கட்டமைப்பு நிறையைக் குறைக்கப் பயன்படுகிறது.

* லித்தியம் அணு, அலுமினியம் அணுவிலும் நிறை குறைந்தது. ஒவ்வொரு லித்தியம் அணுவும் ஒரு அலுமினியம் அணுவைப் பளிங்குக் கட்டமைப்பில் இருந்து இடம் பெயர்க்கிறது. நிறை அடிப்படையில் சேர்க்கப்படும் ஒவ்வொரு 1% லித்தியமும் கலப்புலோகத்தின் அடர்த்தியை 3% குறைக்கிறது. இவ்விளைவு, லித்தியம் அலுமீனியத்தில் கரையும் கரைதிறன் எல்லை வரை ஏற்படும்.

* லித்தியம் அணு அலுமீனியம் அணுவிலும் பெரியது. பளிங்கினுள் பெரிய அணுவொன்றைச் சேர்ப்பது கட்டமைப்பை ஒரு இறுக்கநிலைக்கு உள்ளாக்குகிறது. இது கட்டமைப்பில் குலைவு ஏற்படாமல் தடுக்கிறது. இதன் விளைவாகக் கலப்புலோகம் வலுவானதாக இருப்பதுடன், ஒரு குறிப்பிட்ட தேவைக்கு, குறைவான உலோகமே போதுமானதாக அமையும்.

நிறை குறைவானவையாக இருப்பதனால், அலுமீனிய-லித்தியக் கலப்புலோகங்கள் முக்கியமாக விண்வெளித் தொழில் துறைக்குப் பெரிதும் பயன்படுகின்றன. இவை தற்போது சில ஜெட் வானூர்திகளின் சட்டகங்களில் பயன்படுகின்றன. 2006 ஆம் ஆண்டு நிலைப்படி, அமெரிக்க விண்வெளி ஓடங்களின் வெளித் தாங்கி முக்கியமாக அலுமீனிய-லித்தியக் கலப்புலோகத்தினாலேயே உருவாக்கப்படுகின்றது. 

## மேற்கோள்களும் குறிப்புகளும்

பகுப்பு:அலுமினியக் கலப்புலோகங்கள்
ஆசியக் கிண்ணம் 2000

**2000 ஆசியக் கிண்ண** (*2000 Asia Cup*) துடுப்பாட்டப் போட்டிகள் 2000 ஆம் ஆண்டு மே 29 முதல் ஜூன் 7 வரை வங்காள தேசத்தில் இடம்பெற்றன. வங்காள தேசம், இந்தியா, பாகிஸ்தான், இலங்கை ஆகிய நான்கு அணிகள் இத்தொடரில் பங்கு பற்றின. இத்தொடரின் இறுதிப் போட்டியில் பாகிஸ்தான் அணி 39 ஓட்டங்களால் இலங்கை அணியைத் தோற்கடித்து ஆசியக் கிண்ணத்தை முதற் தடவையாகப் பெற்றுக் கொண்டது.

## ஆட்டத் தொடர் அமைப்பு
முதற் சுற்றில் ஒவ்வோர் அணியும் மற்றைய அணிகளுடன் ஒரு முறை ஆடின. இவற்றில் முதல் இரண்டு இடங்களைப் பெற்ற அணிகள் இறுதிப் போட்டியில் விளையாடின.

## முதற் கட்ட ஆட்டங்கள்

## முதற் சுற்று முடிவுகள்

## இறுதி ஆட்டம்

பகுப்பு:ஆசியக் கிண்ணம்
பகுப்பு:2000 நிகழ்வுகள்
பகுப்பு:வங்காளதேசத்தில் துடுப்பாட்டம்
பட்டாம்பூச்சி விளைவு

**பட்டாம்பூச்சி விளைவு** (*Butterfly effect*) எனப்படுவது ஒரு கணித கருத்துரு. ஓர் இயங்கியல் அமைப்பில் (*dynamical system*) நுண்ணிய தொடக்கநிலை வேறுபாடுகளே (*small variationss of the initial condition*) அமைப்பின் நீண்ட கால இயக்கத்தில் பெரிய வேறுபாடு கொண்ட விளைவுகளை ஏற்படுத்தலாம் என்பதுவே பட்டாம்பூச்சி விளைவின் சாரம்.

## கருத்துருவின் எல்லைகள்
### கணித எல்லைகள்
பட்டாம்பூச்சி விளைவு ஒரு குறிப்பிட்ட சில கணித பிரச்சினைகளிலேயே முக்கிய இடத்தைப் பெறுகிறது. எல்லா இடங்களிலும் இதை கருத்தில் கொண்டால் நடைமுறையாக தீர்வுகளை காண்பது சாத்தியமற்றதாகிவிடும். பல இடங்களில் கிட்ட தட்ட கணிப்பதே தேவை. இதை வில்லியம் ஜேம்சின் பின்வரும் கூற்றைக் கொண்டு மேலும் விளங்கிக் கொள்ளலாம்.

 - William James

### மனித எல்லைகள்
இந்தக் கருத்துரு பொதுவாக தன்னிச்சை அல்லது சுய சிந்தனை, செயல் வல்மை அற்ற ஒரு அமைப்பை முன்வைத்தே முன்வைக்கப்படுகிறது.  தன்னிச்சையாக சிந்தித்து இயங்கக்கூடிய சமூக சூழலுக்கு இந்த விளைவு எவ்வளவு பொருத்தம் என்பது கேள்விக்குரியதே.

### வினை எது விளைவு எது
*முதன்மைக் கட்டுரை: [[வினை விளைவுக் கோட்பாடு]]*

 - William James.

## மேற்கோள்கள்


## இவற்றையும் பாக்க
* தசாவதாரம் (2008 திரைப்படம்)

பகுப்பு:ஒழுங்கின்மைக் கோட்பாடு
பகுப்பு:எதிர்பாராத விளைவுகள்
கெமர் மொழி

**கெமர் மொழி** (*Khmer*) அல்லது **கம்போடிய மொழி**, கெமர் மக்கள் பேசும் மொழியாகும். இது கம்போடியாவின் அதிகாரபூர்வ மொழியாகும். இது ஆஸ்திரே-ஆசிய மொழிக் குடும்பத்தைச் சேர்ந்த இரண்டாவது அதிக மக்களால் பேசப்படும் மொழியாகும். சமஸ்கிருதம், மற்றும் பாளி மொழிகளின், குறிப்பாக இந்து, பௌத்த சமயங்களின் தாக்கம் அதிகமாக உள்ளன. மொன்-கெமர் மொழிக் குடும்பத்தில் மொன் மொழி, வியட்நாமிய மொழிகளை விட எழுத்து வடிவம் பெற்ற முதலாவது மொழி கெமர் மொழியாகும். கம்போடியாவின் புவியியல் அமைவு காரணமாக அயல் மொழிகளான தாய், லாவோ, சாம், மற்றும் வியட்நாமிய மொழிகளின் தாக்கம் தென்கிழக்கு ஆசியா முழுவதும் பரந்து காணப்படுகிறது.

கெமர் மொழி தனக்கென தனியே அபுகிடா என்றழைக்கப்படும் கெமர் எழுத்துமுறையைக் கொண்டுள்ளது.

கெமெர் மொழியானது தனது அயல் மொழிகளான லாவோ, தாய், வியட்நாமிய மொழிகளைப் போல தொனி மற்றும் சுதி சார்ந்த (tonal) மொழியல்ல. கெமர் மொழியின் வட்டார வழக்குகள் பெரும்பாலும் ஒரே மாதிரியானவை:

* *பாட்டாம்பாங்* (Battambang), வடக்கு கம்போடியாவில் பேசப்படுகிறது.
* *நொம் பென்* (Phnom Penh), தலைநகரில் பேசப்படுகிறது. தலைநகரைச் சுற்றிய மாகாணங்களிலும் இது பேசப்படுகிறது.
* *வடக்கு கெமர்* (Northern Khmer), அல்லது *கெமர் சூரின்* (Khmer Surin), வடகிழக்கு தாய்லாந்தில் கெமர் ஆதிகுடிகளினால் பேசப்படுகிறது.
* *கெமர் குரோம்* (Khmer Krom) அல்லது *தெற்கு கெமர்*, மேக்கொங் டெல்ட்டா பகுதியில் உள்ள பழங்குடியினரால் பேசப்படுகிறது.
* *கார்டமன் கெமர்* (Cardamom Khmer), மேற்கு கம்போடியாவில் கார்டமன் மலைகளில் வாழும் சிறு தொகை மக்கள் பேசும் மொழி.

## மேற்கோள்கள்


## வெளி இணைப்புகள்

* மொன் - கெமர் மொழிகள்

பகுப்பு:கம்போடியா
பகுப்பு:தாய்லாந்து
பகுப்பு:மோன்-குமேர் மொழிகள்
பகுப்பு:ஆசிய மொழிகள்
அபுஜா

**அபுஜா** (Abuja) நைஜீரியாவின் தலைநகரம் ஆகும். 1980களில் திட்டமிட்ட இந்நகரம் 1991இல் நைஜீரியாவின் தலைநகரமாக ஆனது. 2006 கணக்கெடுப்பின் படி இந்நகரில் 778,567 மக்கள் வசிக்கின்றனர்.

## மேற்கோள்கள்

பகுப்பு:ஆப்பிரிக்கத் தலைநகரங்கள்
பகுப்பு:நைஜீரியா நகரங்கள்
வில்லியம் டாஃப்ட்

**வில்லியம் ஹாவர்ட் டாஃப்ட்** (William Howard Taft, செப்டம்பர் 15, 1857-மார்ச் 8, 1930) ஐக்கிய அமெரிக்காவின் 27ஆம் குடியரசுத் தலைவரும் 10ஆம் ஐக்கிய அமெரிக்கப் பிரதான நீதிபதியும் ஆவார். குடியரசுக் கட்சியை சேர்ந்த டாஃப்ட் சின்சினாட்டி, ஒகையோவில் பிறந்து வளந்தார்.

பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1857 பிறப்புகள்
பகுப்பு:1930 இறப்புகள்
பகுப்பு:ஆங்கில அமெரிக்கர்கள்

## மேற்கோள்கள்
சின்சினாட்டி பல்கலைக்கழகம்

**சின்சினாட்டி பல்கலைக்கழகம்** (University of Cincinnati) ஐக்கிய அமெரிக்காவின் சின்சினாட்டி நகரில் அமைந்த அரசு சார்பு பல்கலைக்கழகம் ஆகும். 
## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
ஜாஷ் ஸ்மித்

**ஜாஷ் ஸ்மித்** (Josh Smith, பிறப்பு டிசம்பர் 5, 1985) ஒரு அமெரிக்கக் கூடைப்பந்தாட்டக்காரர் ஆவார். அட்லான்டா, ஜோர்ஜியாவில் பிறந்த ஜாஷ் ஸ்மித் என்.பி.ஏ.இல் அட்லான்டா ஹாக்ஸ் அணியில் விளையாடுகிறார். 2004 என்.பி.ஏ. தேர்தலில் தேர்ந்தெடுக்கப்பட்டு என்.பி.ஏ.இல் முதலாம் ஆண்டில் ஸ்லாம் டங்க் போட்டியை வென்றுள்ளார்.

பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:கூடைப்பந்து விளையாட்டு வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
தானியேல் ஒர்ட்டேகா

**ஓசே தானியேல் ஒர்ட்டேகா சாவேத்ரா** (*Jose Daniel Ortega Saavedra*, பிறப்பு: நவம்பர் 11, 1945) நிக்கராகுவாவின் குடியரசுத் தலைவர் ஆவார். சாண்டினிஸ்டா தேசிய விடுதலை முன்னணியின் தலைவராக இருந்த ஒர்ட்டேகா 1979-இல் இராணுவ புரட்சிக்குப் பின்னர் இராணுவ அரசில் ஒரு உறுப்பினராக இருந்து 1985இல் குடியரசுத் தலைவரானார். 1985 முதல் 1990 வரை பதவியில் இருக்கும் பொழுது அமெரிக்காவின் ஆதரவு பெற்ற கொன்ட்ரா கிளர்ச்சியாளர்களுடன் போரிட்டார். 1990 தேர்தலில் இவர் வலதுசாரிகளிடம் தோற்றார். 2006 தேர்தலிலும், பின்னர் மூன்றாம் தடவையாக 2011 நவம்பர் தேர்தலிலும் மீண்டும் வெற்றி பெற்றார். 2021 நவம்பரில், 75% வாக்குகளுடன் நான்காவது ஐந்தாண்டு காலத்திற்கு தானியேல் ஒர்ட்டேகா மீண்டும் தேர்ந்தெடுக்கப்பட்டார்.

## ஆரம்ப கால வாழ்க்கை
ஓர்ட்டேகா நிக்கராகுவா என்னும் இடத்தில் பிறந்தார். இவரின் பெற்றோர் டேனியல் ஒர்ட்டேகா செர்டா மற்றும் லிடியா சாவேத்ரா ஆகியோர் ஆவர். இவரின் பெற்றோர் அனசுதேசியோ சோமோசா டெபாயலின் ஆட்சியை எதிர்த்தனர்.காதல் கடிதங்கள் வைத்திருந்ததற்காக
ஓர்ட்டேகா தாயார் சோமோசாவின் தேசிய காவலரால் சிறையில் அடைக்கப்பட்டார்.ஒர்ட்டேகாவும் அவரது இரண்டு சகோதர்களும் புரட்சியாளர்களாக வளர்ந்தனர்.அவரது சகோதரர் சம்பர்ட்டோ ஒர்ட்டேகா ஒரு முன்னாள் தளபதி.இவர்களுக்கு ஜெர்மானியா என்ற சகோதரி இருந்தார், இவர் மறைந்து விட்டார்.

நிலையான வேலைவாய்ப்பை நாடி இவரது குடும்பம் லா லிபர்டாட்டில் இருந்து மாகாண தலைநகர் ஜுய்கல்பாவிற்கும் பின்னர் மனாகுவாவில் குடிபெயர்ந்தது.இவரின் தந்தை டேனியல் ஒர்டேகா செட்ரா நிகரகுவாவில் அமெரிக்க இராணுவத் தலையீட்டையும் சோமோசா சர்வாதிகாரத்திற்கு வாசிங்டனின் ஆதரவையும் வெறுத்தார்.இந்த அமெரிக்க எதிர்ப்பு உணர்வை அவர் தனது மகனககளுக்கு வழங்கினார்.

ஒர்டேகா முதன் முதலில் 15 வயதில் அரசியல் நடவடிக்கைகளுகாக கைது செய்யப்பட்டார்.1964 ஆம் ஆண்டு ஒர்டேகா குவாத்தமாலாவுக்குச் சென்றார் , அங்கு காவல்துறையினர் அவரைக் கைது செய்து நிக்கராகுவா தேசிய காவல்படைக்கு மாற்றினர்.

பேங்க் ஆஃப் அமெரிக்காவின் ஒரு கிளையில் ஆயுதக் கொள்ளையில் பங்கேற்றதற்காக 1967 இல் இவர் சிறையில் அடைக்கப்பட்டார்.கொள்ளையில் பங்கேற்காவிட்டால் அவர்கள்  கொல்லப்பட வேண்டும் என்று அவர் ஒத்துழைப்பாளர்களிம் கூறினார்.சோமொசிசடா பணயக்கைதிகளுக்கு ஈடாக 1974 ஆம் ஆண்டில் மற்ற சாண்டினிசுடா கைதிகளுடன் ஒர்டேகா விடுவிக்கப்பட்டார்.மனாகுவாவுககு வெளியே எல் மொடெலோ சிறையில் அடைக்கப்பட்டிருந்தபோது, ஒர்டேட்கா கவிதைகள் எழுதினார்.சிறைவாசத்தின்ஷ போது ஒர்டேட்கா கடுமையாக சித்திரவதை செய்யப்பட்டார்.

சிறையில் விடுவிக்கப்பட்ட பின்னர், ஒர்ட்டேகா கியூபாவுக்கு நாடுகடத்தப்பட்டார்.அங்கு அவர் பல மாதங்களாக கெரில்லா பயிற்சி பெற்றார்.பின்னர் அவர் ரகசியமாக நிக்கராகுவாவுக்கு திரும்பினார்.

## மேற்கோள்கள்

## வெளி இணைப்புகள்

*Office of the President 

பகுப்பு:நிக்கராகுவாவின் அரசியல்வாதிகள்
பகுப்பு:தென் அமெரிக்க இடதுசாரி தலைவர்கள்
பகுப்பு:1945 பிறப்புகள்
பகுப்பு:வாழும் மக்கள்
மனாகுவா

**மனாகுவா** (எசுப்பானிய மொழி: Managua) மனாகுவா ஏரியின் தென்மேற்கு கரையில் அமைந்த நகரம் ஆகும். நிக்கராகுவாவின் தலைநகரமும் மிகப்பெரிய நகரமும் ஆகும். இந்நகரில் 1,680,100 மக்கள் வசிக்கின்றனர். 

## குறிப்புகள்

பகுப்பு:நிக்கராகுவா
பகுப்பு:நடு அமெரிக்கத் தலைநகரங்கள்
பகுப்பு:வட அமெரிக்கத் தலைநகரங்கள்
நாட் டர்னர்

**நாட் டர்னர்** (Nat Turner, அக்டோபர் 2, 1800-நவம்பர் 11, 1831) ஐக்கிய அமெரிக்காவின் உள்நாட்டுப் போருக்கு முன் அடிமை கிளர்ச்சி செய்தவர் ஆவார். பல அமெரிக்க அடிமைக் கிளர்ச்சிகளில் இக்கிளர்ச்சியில் மிக அடிமை அதிபர்கள் உயிரிழந்தனர்.

வர்ஜீனியாவில் பிறந்த நாட் டர்னர் சிறுவராக இருக்கும் பொழுது அமெரிக்காவின் அடிமை சட்டங்களுக்கு எதிராக எழுதப்படிக்க கற்றுக்கொண்டார். பாப்டிஸ்ட் கிறிஸ்தவ சமயத்தை நம்பிக்கை கொண்ட டர்னர் மற்ற அடிமைகளுக்கு பாப்டிஸ்ட் சமயத்தை பற்றி அறவுரை கூறியுள்ளார். பெப்ரவரி 12, 1831 இவர் ஒரு சூரிய ஒளிமரப்பை பார்த்துக்கொண்டு இதை கடவுளின் அடையாளம் என்று நம்பி விட்டு அடிமை கிளர்ச்சியை திட்டமிட்டார். அதே ஆண்டில் ஆகஸ்ட் 21 கிளர்ச்சியை தொடங்கியுள்ளார்.

நாட் டர்னரும் அவரின் துணைவர்களும் வீடு வீடாக சென்று அடிமைகளை விடுதலை செய்து வெள்ளைகாரர்களை கொலை செய்தனர். மொத்தத்தில் 57 வெள்ளைக்காரர்கள் கொல்லப்பட்டனர். 48 மணி நேரத்தில் ஒரு வெள்ளைக்காரர் படை கிளர்ச்சியாளர்களை கைது செய்யப்பட்டனர். நாட் டர்னர் அக்டோபர் 30 வரை கைது செய்யப்படாமல் ஒளித்து கொண்டிருந்தார். நவம்பர் 5 நீதிமன்றத்தில் இவரை தீர்ப்பு குற்றவாளி என்று கூறி நவம்பர் 11 இவர் தொங்கிவிட்டு கொல்லப்பட்டார்.

இக்கிளர்ச்சியை சேர்ந்த 55 அடிமைகளை வர்ஜீனியா மாநிலம் கொலை செய்துள்ளது. மேலும் 200 அடிமைகளை வெள்ளைக்காரர் படைகள் கொலை செய்துள்ளன. இதுக்கு விளைவாக அடிமைகளுக்கு எதிராக இருந்த சட்டங்கள் மேலும் கண்டிப்பான மாற்றப்பட்டன. ஆனால் இன்று வரை பல ஆப்பிரிக்க அமெரிக்கர்கள் இவரை கதாநாயகனாக நினைத்துக் கொண்டிருக்கிறார்கள்.

பகுப்பு:ஆபிரிக்க அமெரிக்க வரலாறு
பகுப்பு:1831 இறப்புகள்
பகுப்பு:1800 பிறப்புகள்
கரைதிறன்

**கரைதிறன்** (*solubility*) என்பது, ஒரு பொருள், அதாவது கரையம், ஒரு கரைப்பானில் கரையும் திறனைக் குறிக்கும் ஒரு இயற்பியல் இயல்பு ஆகும். இது, ஓய்வுநிலையில் ஒரு கரைப்பானில் கரையக்கூடிய மிகக்கூடிய கரையத்தின் அளவு மூலம் அளக்கப்படுகின்றது. விளையும் கரைசல் நிரம்பிய கரைசல் எனப்படும். சில பொருட்கள் எந்த அளவிலும் ஒரு குறிக்கப்பட்ட கரைப்பானில் கரையக்கூடியவை. நீரில், எதனோல் கரைவது இதற்கு ஒரு எடுத்துக்காட்டு ஆகும். இது கலக்கும் தன்மை எனப்படும். சில சந்தர்ப்பங்களில் சமநிலைக் கரைதிறனையும் தாண்டி மிகைநிரம்பல் கரைசல் ஏற்படுவது உண்டு. இது சிற்றுறுதி நிலை அல்லது தோற்றச் சமநிலையில் இருக்கும்.

ஒரு கரைசலில், கரைப்பான் பொதுவாக நீர்மமாகவே இருக்கும். கரையம், வளிமமாகவோ, நீர்மமாகவோ அல்லது திண்மமாகவோ இருக்கலாம். கரைதிறனில் பெருமளவில் வேறுபாடு காணப்படுகின்றது. இது முடிவிலியில் இருந்து மிகக் குறைவானது வரை உள்ளது.

## மேற்கோள்கள்

பகுப்பு:வேதியியல்
பகுப்பு:வேதியப் பண்புகள்
தவறிய நாடு

ஒரு நாடு நல்ல முறையில் தனது ஆட்சிப்பகுதிகளில் கட்டுபாட்டை நெறிப்படுத்த முடியாமல், மக்களுக்கு தகுந்த சேவைகளை வழங்க மூடியாமல், மனித உரிமைகளைப் பேண முடியாமல், வெளி நாடுகளுடன் ஊடாட முடியாமல் போனால் அதை **தவறிய நாடு** என்பர். ஊழல், குற்றச் செயல்கள் இந்த நாடுகளில் பெருகி காணப்படும். சட்டம், காவல், நிர்வாகம் போன்ற துறைகளூம் திறம்பட செயல்படா. மேலும், ஒரு நாடு தவறிவிட்டது என அறிவிப்பது, பொதுவாகச் சர்ச்சைக்கு உரியதாகும். இது குறிப்பிடத்தக்க பிரதேச அரசியல் விளைவுகளையும் ஏற்படுத்தக்கூடும்.

## வரைவிலக்கணம்
மக்ஸ் வெபர் என்பவரின் கருத்துப்படி, தனது எல்லைகளுக்குள் முறைவழியான (legitimacy) நேரடிப் பலத்தைப் பயன்படுத்துவதற்கான தனியுரிமையைத் தக்கவைத்திருக்கும் நாடு *வெற்றிபெற்றது* எனலாம். பகுதித் தலைவர்கள், தீவிரவாதிகள், பயங்கரவாதம் போன்றவற்றால் இவ்வாறான ஒரு நிலை இல்லாது இருக்குமாயின் அந் நாடு ஒரு நிச்சயமற்ற நிலைக்குத் தள்ளப்பட்டுத் தவறிய நாடு ஆகிறது. ஒரு அரசு, "பலத்தைப் பயன்படுத்துவதற்கான முறைவழித் தனியுரிமையை" தக்கவைத்துள்ளதா என்பதைத் தீர்மானிப்பது கடினமாக இருப்பதால், ஒரு நாடு தவறிவிட்டது என்பதைத் துல்லியமாகக் கூறுவதற்கான நிலை தெளிவானதாக இல்லை. இப் பிரச்சினை *முறைவழி* என்றால் என்ன என்பது குறித்ததும் ஆகும். முறைவழி என்று குறிப்பிடும்போது வெபர் எதனைக் கருதினார் என்பதைப் புரிந்துகொண்டால் இது குறித்த பிரச்சினையைத் தீர்க்கலாம். நேரடிப் பலத்தைப் பயன்படுத்துவதற்கான வளங்களை அரசு மட்டுமே கொண்டிருக்கும் என்பது அவரது தெளிவான விளக்கம். இதன்படி, தனியுரிமையைப் பெற்றுக்கொள்வதற்கு ஒரு நாட்டுக்கு முறைவழியுரிமை தேவயில்லை, ஆனால் அத் தனியுரிமையைப் பயன்படுத்த விரும்பினால் அதற்கு முறைவழியுரிமை தேவைப்படும். உயர்ந்த குற்ற வீதம், அளவு கடந்த அரசியல் ஊழல்கள், விரிவான முறைசாராச் சந்தை, வலுவற்ற நீதித்துறை, அரசியலில் படைத்துறைத் தலையீடு, மரபுவழித் தலைமைகள் தம் பகுதிகளில் அரசிலும் கூடிய செல்வாக்கைச் செலுத்தக்கூடிய பண்பாட்டு நிலை போன்ற பல பிற காரணிகளினால், அரசு சட்டத்தைப் பாதுகாப்பதில் தனது பலத்தைச் சீராகப் பயன்படுத்த முடியாமல் வலுவிழந்திருக்கும் நிலையில் இருக்கும் நாட்டையும் தவறிய நாடு எனலாம்.

## தவறிய நாடுகள் சுட்டெண்

அமெரிக்காவின் சிந்தனையாளர் குழுவொன்றான அமைதிக்கான நிதியம் என்பதும், *ஃபாரின் பாலிசி* (Foreign Policy) என்னும் சஞ்சிகை வெளியீட்டாளரும் இணைந்து, 2005 ஆம் ஆண்டிலிருந்து ஒவ்வொரு ஆண்டும், தவறிய நாடுகள் சுட்டெண் பட்டியலை வெளியிட்டு வருகின்றனர். இதன் கீழ், ஐக்கிய நாடுகள் அவையில் உறுப்புரிமை கொண்ட இறைமையுள்ள நாடுகள் மட்டுமே மதிப்பீடு செய்யப்படுகின்றன. பல ஆட்சிப்பகுதிகள், அவற்றின் அரசியல் நிலையும், ஐநா உறுப்புரிமையும் அனைத்துலகச் சட்டங்களின் மூலம் உறுதி செய்யப்படும் வரை, இப் பட்டியலில் சேர்க்கப்படாமல் உள்ளன. தாய்வான், பாலஸ்தீனப் பகுதிகள், வடக்கு சைப்பிரஸ், கொசோவோ, மேற்கு சகாரா என்பன இத்தகையவை ஆகும்.

தரநிலைகள் 12 சுட்டிகள் தொடர்பில் நாடுகள் பெற்ற மொத்தப் புள்ளிகளின் அடிப்படையில் தீர்மானிக்கப்படுகின்றன. ஒவ்வொரு சுட்டிக்கும் 0 தொடக்கம் 10 வரை புள்ளிகள் வழங்கப்படுகின்றன. இதில் 0 மிகக் கூடிய உறுதிப்பாட்டையும், 10 மிகக் குறைந்த உறுதிப்பாட்டையும் குறிக்கின்றன.

## தவறிய நாடுகள் சுட்டெண் அடிப்படையில் நாடுகளின் பட்டியல்
பாக்க: தவறிய நாடுகள் சுட்டெண் அடிப்படையில் நாடுகளின் பட்டியல் (குறிப்பு இது 2007 க்கான தரவுகள்)

பகுப்பு:பன்னாட்டுத் தொடர்புகள்
பகுப்பு:மனித உரிமை அளவீடுகள்
தவறிய நாடுகள் சுட்டெண் அடிப்படையில் நாடுகளின் பட்டியல்

இத் **தவறிய நாடுகளின் சுட்டெண் அடிப்படையிலான நாடுகளின் பட்டியல்** (*List of countries by Failed States Index*) அமைதிக்கான நிதியம் என்னும் அமெரிக்கச் சிந்தனையாளர் குழுவொன்றும், *ஃபாரின் பாலிசி* என்னும் சஞ்சிகையும் இணைந்து ஆண்டுதோறும் வெளியிடும் பட்டியலை அடிப்படையாகக் கொண்டது.

தரநிலைகளில் ஏற்பட்ட மாற்றங்கள் அடைப்புக்குறிக்குள் தரப்பட்டுள்ளன.

## 2013
### முழு எச்சரிக்கை

### எச்சரிக்கை

### நிலையானது

### பூரணமானது

### முழு எச்சரிக்கை

### எச்சரிக்கை

### மிதமானவை

### நிலைத்தவை

## குறிப்புகள்

## வெளி இணைப்புகள்
* தவறிய நாடுகளின் பட்டியல், 2007  The Fund for Peace. Retrieved on 2007-09-17
* தவறிய நாடுகளின் பட்டியல், 2008  The Fund for Peace.

பகுப்பு:நாடுகள் தொடர்பான பட்டியல்கள்
பகுப்பு:மனித மேம்பாட்டுச் சுட்டெண்
பகுப்பு:நல்லாட்சி அளவீடுகள்
சாவோ தொமே மற்றும் பிரின்சிப்பி

**சாவோ தொமே மற்றும் பிரின்சிப்பி ** (*São Tomé and Príncipe*, saʊ̯ tʰəˈmeɪ̯ ənd ˈpʰɹɪnsɪpɪ) என்பது ஆபிரிக்காவின் மேற்குக் கரையில் கினி குடாவில் உள்ள ஒரு தீவு நாடாகும். இத்தீவுக் கூட்டம் சாவோ தொமே, மற்றும் பிரின்சிப்பி ஆகிய இரண்டு தீவுகளைக் கொண்டுள்ளது. இவ்விரண்டு தீவுகளும் 140 கி.மீ. தூர இடைவெளியில் காபொன் இன் வடெமேற்குக் கரையில் இருந்து முறையே 250, 225 கி.மீ. தூரத்தில் வழக்கொழிந்த எரிமலைகளின் கூட்டத்தில் அமைந்துள்ளன.

## மேற்கோள்கள்

பகுப்பு:தீவு நாடுகள்
பகுப்பு:மேற்கு ஆப்பிரிக்க நாடுகள்

பகுப்பு:ஐக்கிய நாடுகள் சபையின் உறுப்பு நாடுகள்
அரசியல் ஊழல்

[thumb|450px|[ஊழல் மலிவுச் சுட்டெண்ணை குறிக்கும் உலக வரைப்படம்.  பச்சை நிறம் குறைந்த அளவு ஊழலையும் சிகப்பு நிறம் அதிக அளவு ஊழலையும் குறிக்கும்]]
thumb|ஊழலுக்கு எதிரான ஐக்கிய நாடுகளின் மாநாடு

**அரசியல் ஊழல்** (*political corruption*) என்பது, பொதுவாக, அரச அதிகாரிகள் சட்டத்துக்குப் புறம்பான தனிப்பட்ட இலாபங்களுக்காக அரச அதிகாரத்தைப் பயன்படுத்துவதைக் குறிக்கும். அரசியல் எதிரிகளை அடக்குவதற்காக அரச அதிகாரத்தை முறைகேடாகப் பயன்படுத்துதல், காவல்துறை அட்டூழியம் முதலியவை அரசியல் ஊழல்களாகக் கருதப்படுவதில்லை. அரச பதவி வகிக்கும் ஒருவர் செய்யும் சட்டத்துக்குப் புறம்பான ஒரு செயல், அவருடைய பதவியுடன் நேரடியாகத் தொடர்புபட்டு இருந்தால் மட்டுமே அது அரசியல் ஊழல் ஆகிறது.

எல்லா வகையான அரசாங்கங்களும் அரசியல் ஊழல்களால் பாதிக்கப்படக் கூடியவையே. கையூட்டு, கப்பம், நிதி கையாடல், மோசடி போன்ற பல செயல்பாடுகள் அரசியல் ஊழல்களில் அடங்கும். போதைப்பொருள் கடத்தல், கறுப்புப் பணத்தை வெள்ளையாக்கல், பணக் கடத்தல் போன்றவற்றுக்கு ஊழல் துணை புரிந்தாலும், இது ஒழுங்கமைந்த குற்றச்செயல்களுடன் மட்டும் தொடர்பு உடையது அல்ல. பல நாடுகளில் இது ஒரு அன்றாடச் செயல்பாடாக இருக்கும் அளவுக்குப் பொதுவாக உள்ளது.

சட்டத்துக்குப் புறம்பான ஊழல் என்பதன் சரியான பொருள் நாட்டுக்கு நாடு வேறுபடக்கூடும், சில அரசியலுக்கு நிதியளிக்கும் செயல்பாடுகளை சில நாடுகள் ஏற்றுக்கொள்ளும் அதே வேளை வேறு சில நாடுகள் இவற்றை சட்டத்துக்குப் புறம்பானவையாகக் கருதுகின்றன. சில நாடுகளின் அலுவலர்களுக்கு மிக விரிவான அல்லது சரியான முறையில் வரையறுக்கப்படாத அதிகாரங்கள் உள்ளன. இச் சந்தர்ப்பங்களில் சட்டத்துக்கு அமைந்தவை, சட்டத்துக்குப் புறம்பானவை என்பவற்றை வேறுபடுத்தி அறிதல் கடினமானது.

உலகம் முழுவதிலும் இடம்பெறும் கையூட்டு அல்லது இலஞ்சம் வாங்கல், சுமார் 1 டிரில்லியன் அமெரிக்க டாலர்கள் இருக்கும் என மதிப்பிடப்பட்டுள்ளது. அத்துடன் இந்த ஊழல்களினால் ஏற்படும் சுமை மிகவும் வறுமை நாடுகளில் வாழும் அடிமட்ட பில்லியன் மக்களையே கூடுதலாகப் பாதிப்பதாகவும் தெரிய வருகிறது.

## இவற்றையும் பார்க்க
* ஊழல்
* புலன் விசாரணை கூட்டாட்சிப் பணியகம்
* ஊழலுக்கு எதிரான இந்தியா (இயக்கம்)
* ஊழல் எதிர்ப்பு சுதந்திர ஆணையம் (ஹொங்கொங்)

## உசாத்துணை

## வெளி இணைப்புகள்

* UNODC – United Nations Office on Drugs and Crime – on corruption
* UNODC corruption campaign – Your NO counts!
* Global Integrity Report  – local reporting and scorecards on anti-corruption performance in 90+ countries
* World Bank's Worldwide Governance Indicators Worldwide ratings of country performances on six governance dimensions from 1996 to present.
* UNICORN: A Global Trade Union Anti-corruption Network , based at Cardiff University
* SamuelGriffith.org.au , McGrath, Amy. Chapter Seven "One Vote, One Value: Electoral Fraud in Australia". Proceedings of the Eighth Conference of The Samuel Griffith Society.
* Reducing corruption in public governance : Rhetoric to reality
* Prevention: An Effective Tool to Reduce Corruption
* Reducing corruption at the local level
* Corrupt Cities : A Practical Guide to Cure and Prevention (162 pages) 
* Index of Economic Freedom

பகுப்பு:அரசியல்
ரைன் கூட்டமைப்பு

**ரைன் கூட்டமைப்பு** (*The Confederation of the Rhine*) 1806 முதல் 1813 வரை நடைமுறையில் இருந்தது. பிரான்சின் முதலாம் நெப்போலியன் ஆஸ்திரியாவின் இரண்டாம் பிரான்சிஸ் மற்றும் உருசியாவின் முதலாம் அலெக்சாந்தர் ஆகியோரைத் தோற்கடித்த பின்னர் நெப்போலியனால் இவ்வமைப்பு உருவாக்கப்பட்டது. இதில் ஆரம்பத்தில் செருமனியின் 16 மாநிலங்கள் ஒன்றிணைந்தன.

## அமைப்பு
1806 சூலை 12, தற்போதைய செருமனியின் 16 மாநிலங்கள் புனித ரோமப் பேரரசில் இருந்து விலகி தமக்கிடையே ரைன் கூட்டமைப்புக்கான உடன்படிக்கையில் கைச்சாத்திட்டனர். நெப்போலியன் பொனபார்ட் இவ்வமைப்பின் காப்பாளனாக இருந்தான். நெப்போலியன் விடுத்த காலக்கெடுவை அடுத்து ஆகஸ்ட் 6 இல் புனித ரோமப் பேரரசு கலைக்கப்பட்டது. அடுத்தடுத்த ஆண்டுகளில் மேலும் 23 ஜெர்மனிய மாநிலங்கள் இவ்வமைப்பில் இணைந்தன. இரண்டாம் பிரான்சிசின் *ஹாப்ஸ்பூர்க்* வம்சம் மீதமுள்ள பகுதிகளான ஆஸ்திரியாவை ஆண்டனர். ஆஸ்திரியா, புரூசியா, கொல்ஸ்டெயின் (டென்மார்க்), பொமெரானியா (சுவீடன்) ஆகியன இக்கூட்டமைப்பில் இருந்து விலகி இருந்தன.

ரஷ்யா மீதான படையெடுப்பில் நெப்போலியன் தோற்றதை அடுத்து 1813 ஆம் ஆண்டில் இக்கூட்டமைப்பு கலைக்கப்பட்டது.

## வெளி இணைப்புகள்
* ரைன் கூட்டமைப்பு (Napoleon Guide.com)
* ரைன் கூட்டமைப்பு (World Statesmen.org)

பகுப்பு:முன்னாள் கூட்டமைப்புகள்
பகுப்பு:செருமன் வரலாறு
பகுப்பு:ஐரோப்பாவின் முன்னாள் நாடுகள்
வர்க்க படிநிலை அடுக்கமைவு

பொருளாதாரம் வாழ்க்கைத்தரத்தைப் பொறுத்தும், அரசியல் அதிகார செல்வாக்கைப் பொறுத்தும் சமய சமூக அந்தஸ்தைப் பொறுத்தும் தனி நபரையோ, அல்லது சமூகக் குழுக்களையோ தாழ்வு நிலையில் இருந்து உயர் நிலை வரை படிநிலை அடுக்கமைவாகப் பிரிக்கலாம்.  இப்படிப் பிரிக்கப்ப்படும் பொழுது ஏற்படும் பிரிவுகள் வகுப்பு அல்லது வர்க்கம் எனப்படும்.  வர்க்கப் பிரிவினையின் ஒட்டுமொத்த கட்டமைப்பை **வர்க்க படிநிலை அடுக்கமைவு** குறிக்கின்றது.

## சமூக அசைவியக்கம்
*முதன்மைக் கட்டுரை: [[சமூக அசைவியக்கம்]]*

தனி நபரோ, குடும்பமோ, சமூக் குழுக்களோ, நாடுகளோ தமது வர்க்க நிலையில் இருந்து மேல் நோக்கியோ கீழ்நோக்கியோ அசைவது தொடர்ந்து நிகழும் ஒரு செயற்பாடே.  இளமையில் அடித்தட்ட வர்க்கத்தில் உள்ள ஒருவர் நல்ல கல்வி வேலை வாய்ப்புகள் பெற்று உயர் வர்க்கத்துக்கு வருவது சாத்தியமே.  அதே போல், போர் அரசியல் சூழ்நிலைகளால் சீரளிந்து உயர் வர்க்கத்தில் இருந்த ஒரு நாடு சிதைந்து அடித்தட்ட வர்க்கத்துக்கு வருவது சாத்தியமே.

## இவற்றையும் பார்க்க
* அந்தஸ்து குறியீடு

பகுப்பு:வர்க்கம்
புண்ணாக்கு

எண்ணெய் வித்துக்களில் இருந்து எண்ணெய் எடுத்தபின் கிடைக்கும் மீதம் உள்ள சக்கைப் பொருளே **புண்ணாக்கு** ஆகும்.

## தேங்காய்ப் புண்ணாக்கு
புண்ணாக்கு தேங்காயிலிருந்து செய்யப்படும் ஓர் உணவுப் பொருளாகும். பொதுவாக இது மாடுகளுக்கு உணவாகக் கொடுக்கப்படுகிறது. சில உணவகங்களில் தேங்காய்க்குப் பதிலாக தேங்காய் புண்ணாக்கைப் பயன்படுத்தி தேங்காய் சட்டினியும் செய்கிறார்கள்.

## கடலைப் புண்ணாக்கு
நிலக்கடலை போன்ற எண்ணெய் வித்துத் தாவரங்களிலிருந்து எண்ணெய் எடுத்தபின் நமக்கு கடலை புண்ணாக்கு கிடைக்கிறது.

## எள்ளுப் புண்ணாக்கு
எள்ளை ஆட்டி நல்லெண்ணெய் எடுப்பார்கள். அப்போது அதில் மிஞ்சியிருக்கும் பொருளே எள் புண்ணாக்கு ஆகும்.

## புண்ணாக்கின் பயன்பாடு
பொதுவாக புண்ணாக்கு மாட்டுத்தீவனமாக உபயோகப் படுத்தப்படுகிறது. பால் கறக்கும் மாடுகளுக்கு பருத்தி கொட்டையும் புண்ணாக்கும் கலந்து கொடுப்பது வழக்கமாகும்.

## இவற்றையும் காணவும்
*செக்கு

## மேற்கோள்கள்

பகுப்பு:உணவுப் பொருட்கள்
பகுவல்

[right|thumbnail|250px| [கோச் பனித்திவலையை உருவாக்க, ஒரு சமபக்க முக்கோணத்தை எடுத்து அதன் ஒவ்வொரு கோட்டின் நடு மூன்றிலொரு பங்கிற்கும் பதிலாக அதே நீளமுள்ள (அதாவது மூன்றிலொரு பங்கு நீளம்) இரண்டு கோடுகள் வைத்து ஒரு சமபக்க *மேடு* சேர்க்கவேண்டும். இவ்வாறு உருவான வடிவத்தில் மறுபடியும் ஒவ்வொரு கோட்டிலும் இம்மாற்றை முடிவின்றி செய்து கொண்டே போகவேண்டும்.
ஒவ்வொரு மறுசெய்கையிலும் இவ்வடிவத்தின் சுற்றளவு மூன்றிலொரு பங்கு கூடுகிறது. கோச் பனித்திவலை என்பது இவ்வாறான முடிவிலா மறுசெய்கைகளின் விளைவே ஆகும். இது முடிவிலா சுற்றளவு கொண்டிருந்தாலும் முடிவுள்ள பரப்பளவையேக் கொண்டிருக்கிறது. முடிவிலா சுற்றளவைக் கொண்டிருப்பதால் கோச் பனித்திவலையும் அதைப்போன்ற மற்ற பிற வடிவங்களும் "அரக்க வளைவுகள்" என்று சிலநேரங்களில் அழைக்கப்படுகின்றன. ]]
**பகுவல்** (ஆங்கிலம்:Fractal) எனப்படுவது ஒரு வகை கணிதப் பண்புகள் கொண்ட ஒரு வடிவம் அல்லது தோற்றம் ஆகும். பகுவல்களின் சிறப்பு என்னவென்றால் அவற்றைத் பிரித்துப் பார்த்தாலோ பெரிதாக்கிப் பார்த்தாலோ சிறிதாக்கிப் பார்த்தாலோ அவற்றின் கணிதப் பண்புகளும் தோற்றமும் ஒன்றுபோலவே அமையும். அதாவது அவை தன் ஒப்புமை பண்பு கொண்டவை.

பகுப்பு:பகுவல்
கையூட்டு

thumb|கையூட்டு
thumb|ஊழலுக்கு எதிரான ஐக்கிய நாடுகளின் மாநாடு
**கையூட்டு** அல்லது **இலஞ்சம்** என்பது, ஊழலின் ஒரு வடிவம் ஆகும். வாங்குபவர் தனது கடமைகளுக்குப் பொருத்தமில்லாத வகையில், அல்லது சட்டத்துக்குப் புறம்பாகச் செயல்படுவதற்காகப் பணம் அல்லது அன்பளிப்புகளை ஏற்றுக் கொள்வதை இது குறிக்கும். கையூட்டு ஒரு குற்றம் ஆகும். பிளாக்கின் சட்ட அகரமுதலி (ஆங்கிலம்), பொது அல்லது நீதிச் சேவையில் உள்ள அலுவலர் அல்லது பிற பணியாளர் ஒருவருடைய செயல்பாடுகளில் செல்வாக்குச் செலுத்தும் நோக்குடன் பெறுமதியான ஏதாவது ஒன்றை வழங்க முற்படுதல், கொடுத்தல், வாங்குதல் போன்றவை கையூட்டு ஆகும் என வரையறுக்கின்றது.

## மேலும் காண்க
* வெளிப்படைத்தன்மை சர்வதேசம்

பகுப்பு:சட்டம்
சமத்துவம்

**சமத்துவம்** என்ற சொல் வெவ்வேறு சூழ்நிலைகளில் வெவ்வேறு பொருள் தரும் ஒரு பொதுச் சொல்.  அடிப்படையில் 
சமத்துவம் என்பது இரண்டு அல்லது அதற்கு மேற்பட்ட உறுப்புகள் அல்லது உறுப்பினர்களுக்கு இடையே சில குறிப்பிட்ட 
வழிகளில் காணப்படும் ஒத்த நிலையைக் குறிக்கின்றது.  

சமத்துவம் எந்த கருத்துச் சூழலில் வழங்குகிறது என்பதைப் பொறுத்து பின்வருமாறு வகைப்படுத்தலாம்.  

* சமத்துவ சமூகம் - :en:Eqalitarianism - அனைத்து மனிதர்களும் சமமானவர்கள்
* சமத்துவ வாய்ப்பு
* சமத்துவ பொருளாதார நிலை
* சமத்துவ விளைவு
* சமத்துவ பாலின நிலை
* சமத்துவ சட்டங்கள்

பகுப்பு:சமூகம்
சிலேசிய மொழி

**சிலேசிய மொழி** (Silesian: *ślůnsko godka*, *ślůnski*, sometimes also *pů našymu*) போலந்தில் மேல் சிலேசியா நிலப்பரப்பில் வாழும் மக்களால் பேசப்படும் ஒரு இந்திய-ஐரோப்பிய மொழியாகும். அதோடு நிலப்பகுதிக்கு அண்டிய யேர்மனி, செக் நாட்டுப் பகுதிகளிலும் பேசப்படுகிறது. சிலேசிய மொழியை 509 000 மக்கள் தமது தாய் மொழியாக கொண்டிருப்பதாக 2011 கணக்கீடு ஒன்று தெரிவிக்கிறது (ஆதாரம் தேவை). இரண்டாம் மொழியாகவும் பயன்படுத்துவோரையும் கணக்கில் எடுத்தால் சிலேசிய மொழி பேசுவோரின் எண்ணிக்கை 1 250 000 ஆக உயர்கிறது.

சிலேசிய மொழி போலிய மொழியுடன் நெருங்கிய தொடர்புடையது. இதை போலந்து மொழியின் வட்டார வழக்கு என்றும் சில மொழியியல் வல்லுனர்கள் வகைப்படுத்துவர்.

## எழுத்துமுறை
சிலேசிய மொழி போலிய மொழியின் எழுத்துமுறையே நெடுங்காலமாக பயன்படுத்தி வந்தது. எனினும் 2006 இல் பண்டைய சிலேசிய எழுத்துமுறைகளை அடிப்படையாகக் கொண்டு ஒரு எழுத்துமுறை அறிமுகப்படுத்தப்பட்டுள்ளது. அதுவே சிலேசிய விக்கிப்பீடியாவிலும் பயன்படுத்தப்படுகிறது.

* Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž
* And some digraphs: Ch Dz Dź Dž.

## வெளி இணைப்புகள்
* சிலேசிய விக்கிப்பீடியா
* சிலேசியச் செய்திகள்
* Pů našymu – djalykt ślůnski kodyfikowůny 

## மேற்கோள்கள்


பகுப்பு:சிலாவிய மொழிகள்
பகுப்பு:போலந்து
கனேடியத் தமிழ்த் தொலைக்காட்சிச் சேவைகள்

கனடாவில் இயங்கும் தமிழ் தொலைக்காட்சிச் சேவைகள்:

* தமிழ் விசன் (TVI) - http://www.tamilvision.tv
* தமிழ் வண் (Tamil One) - http://www.tamilone.ca/ 
* ஏடிஎன் செயா தொலைக்காட்சி (ATN) - 

## தமிழ்
கனேடியத் தமிழ் ஒலிபரப்புத்துறையுடன் ஒப்புடுகையில் தமிழக தாக்கம் தொலைக்காட்சிச் சேவைகளில் அதிகம்.  ஆகையால் தமிழம் போன்றே அறிவுப்பாளர்கள் தமிழில் உரையாடுவதில் உச்சரிப்பதில் போதிய கவனம் தருதில்லை என்ற ஒரு குறை உண்டு (ஆதாரம் தேவை). 

## நிகழ்ச்சிகள்

பகுப்பு:தொலைக்காட்சி நிறுவனங்கள்

பகுப்பு:கனேடியத் தமிழ் தொலைக்காட்சிகள்
என் கண் முன்னாலே

**என் கண் முன்னாலே** கனடாவில் தயாராகி ஒக்டோபர் 10, 2009 வெளியான தமிழ்த்திரைப்படம். மதி திரைப்படத்தை இயக்கிய எம். ஸ்ரீரங்கன் இந்தத் திரைப்படத்தின் படப்பிடிப்பு, இயக்கம் ஆகிய பொறுப்புக்களை ஏற்றுள்ளார்.

ஏ 3எஸ் ஸ்டுடியோ நிறுவனம் சார்பாக இந்தத் திரைப்படத்தை தயாரிப்பவர் ஈ. ரேணுகா.

கே.எஸ்.பாலச்சந்திரன், சத்தியா, ரமணன், நிதா, சித்திரா பீலிக்ஸ், சுதன், கார்த்திகா, போல், குமார் ஆகியோர் நடித்துள்ளனர்.

இத்திரைப்படத்தின் இசையை எம்.வாகீசனும், படத்தொகுப்பை எம்.பிரசன்னாவும் ஏற்றுள்ளார்கள்.

## வெளி இணைப்புகள்

பகுப்பு:2009 தமிழ்த் திரைப்படங்கள்
பகுப்பு:கனேடியத் தமிழ்த் திரைப்படங்கள்
1789

[thumb|145px|right| [பெப்ரவரி 4: ஜோர்ஜ் வாஷிங்டன் ஐக்கிய அமெரிக்காவின் முதலாவது தலைவராகத் தெரிவானார்.]]
[thumb|180px|right| [ஏப்ரல் 28: பவுண்டி கப்பல் மாலுமிகளின் புரட்சி]]
[thumb|190px|right| [ஜூலை 14: பாஸ்டில் சிறையுடைப்பு]]
**1789**  (**[[ரோம எண்ணுருக்கள்|MDCCLXXXIX]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 7 - ஐக்கிய அமெரிக்காவில் முதற்தடவையாக அரசுத் தலைவர் தேர்தல் இடம்பெற்றது.
* ஜனவரி 23 - ஐக்கிய அமெரிக்காவின் முத்லாவது கத்தோலிக்கக் கல்லூரியான ஜோர்ஜ்டவுன் பல்கலைக்கழகம் அமைக்கப்பட்டது.
* பெப்ரவரி 4 - ஜோர்ஜ் வாஷிங்டன் ஐக்கிய அமெரிக்காவின் முதலாவது அரசுத் தலைவராக ஏகமனதாகத் தெரிவானார். ஜான் ஆடம்ஸ் துணைத் தலைவர் ஆனார்.
* மார்ச் 4 - நியூயோர்க் நகரில் முதற்தடவையாக ஐக்கிய அமெரிக்கக் காங்கிரஸ் கூடி நாட்டின் புதிய அரசியலமைப்பை அதிகாரபூர்வமாக்கியது.
* ஏப்ரல் 28 - "பவுண்டி" என்ற பிரித்தானியக் கப்பலின் மாலுமிகள் கப்டன் [வில்லியம் பிளை என்பவனுக்கெதிராகக் கிளர்ச்சியில் ஈடுபட்டனர்.
* [ஏப்ரல் 30 - ஜோர்ஜ் வாஷிங்டன் ஐக்கிய அமெரிக்காவின் முதலாவது அரசுத் தலைவர் பதவியைப் பொறுப்பேற்றுக் கொண்டார்.
* ஜூன் 14 - பவுண்டி என்ற பிரித்தானியக் கப்பலின் மாலுமிகளின் கிளர்ச்சியை அடுத்து கப்பலின் தலைவனுடன் சேர்ந்து சிறிய படகொன்றில் தப்பிய 19 பேர் 7,400 கி.மீ. தூரம் பயணித்து திமோரை அடைந்தனர்.
* ஜூலை 13 - பாரிஸ் நகரைப் பாதுகாக்க மக்கள் ஆயுதங்களைக் கைப்பற்றினர்.
* ஜூலை 14 - பிரெஞ்சுப் புரட்சி (1789-1799) ஆரம்பம்: பாரிஸ் மக்கள் பாஸ்டில் சிறையைத் தகர்த்து சிறைக் கைதிகளை விடுவித்து இராணுவத் தளபாடங்களைக் கைப்பற்றினர்.
* ஆகஸ்ட் 4 - பிரான்சில், சட்டசபை உறுப்பினர்கள் நாட்டில் நிலமானிய முறையை ஒழிக்க சபதம் எடுத்தனர்.
* ஆகஸ்ட் 28 - வில்லியம் ஹேர்ச்செல் சனிக் கோளின் துணைக்கோளான என்செலாடசைக் கண்டுபிடித்தார்.
* செப்டம்பர் 22 - ரஷ்ய-துருக்கி போர், 1787-1792: அலெக்சாண்டர் சுவோரொவ் ரிம்னிக் என்ற நகரில் 100,000 துருக்கியர்களைத் தோற்கடித்தார்.
* டிசம்பர் 11 - ஐக்கிய அமெரிக்காவின் மிகப் பழமையான பொதுப் பல்கலைக்கழகம் வட கரொலைனா பல்கலைக்கழகம் (சாப்பல் ஹில்) அமைக்கப்படட்து.

## தேதி அறியப்படாத நிகழ்வுகள்
* வேலு நாச்சியார் சிவகங்கையின் தலைமையை தனது மருமகன் சக்கந்தி வேங்கண் தேவருக்குக் கொடுத்தார்.
* கிழக்கிந்தியக் கம்பெனிக்குச் சாதகமாக கல்கத்தா கெஜட்டில், இந்திய தச்சர்களோ, பணிமனையினரோ, கொல்லரோ, கப்பல்களில் வேலை செய்ய இயலாதென உத்தரவு பிறப்பிக்கப்பட்டது.
* யாழ்ப்பாணத்தின் முதன்மை கத்தோலிக்கத் தேவாலயமான *சென் மேரீஸ் தேவாலயம்* அமைக்கப்பட்டது.

## தொடர் நிகழ்வுகள்
* ரஷ்ய-சுவீடன் போர் (1788–1790)
* ரஷ்ய-துருக்கி போர் (1787–1792)

## அரசர்கள்
* புதுக்கோட்டை:
** இராயரகுநாத தொண்டைமான் 1769-1789
** இராஜா விஜயரகுநாத தொண்டைமான் பகதூர் 1789-1807

## பிறப்புகள்

## இறப்புகள்

## 1789 நாட்காட்டி

## மேற்கோள்கள்

பகுப்பு:1789
ஒக்மொக் மலை

**ஒக்மொக் மலை** (*Mount Okmok*) என்பது அலாஸ்காவின் அலூசியன் தீவுகளின் வடகிழக்கில் அமைந்துள்ள **ஒக்மொக் கால்டெரா** ஓரத்தில் அமைந்துள்ள மலை ஆகும்.

## ஜூலை 2008 வெடிப்பு
சனிக்கிழமை, ஜூலை 12, 2008 இல், ஒக்மொக் மலை எச்சரிக்கை எதுமின்றி வெடித்தது. 33,000 அடி (10,058.4 மீ) உயரத்துக்கு இதன் புகை மண்டலம் வெளிக் கிளம்பியது. ஆனாலும், எரிமலைக் குழம்புகளின் தரவுகள் எதுவும் அறிவிக்கப்படவில்லை. ஒக்மொக் மலை அலாஸ்காவின் டச்சு துறைமுக விமான நிலையத்தில் இருந்து 60 மைல் தூரத்தில் அமைந்திருப்பதால் இந்த எரிமலைக் குமுறல் கடுமையாகப் பரிசீலிக்கப்படுகிறது.

இந்த எரிமலை கடைசியாக 1997 இல் வெடித்து லாவாக்கள் வெளிப்பட்டன. இம்முறை ஆரம்ப எச்சரிக்கை எதுவும் தரவில்லை. இம்மலைக்கு அருகே கிளென் கோட்டைப் பகுதியில் வசிக்கும் உள்ளூர் மக்கள் அனைவரும் எரிகற்கள், தூசி போன்றவற்றுக்கு அஞ்சி வெளியேறினர்.

## மேற்கோள்கள்

பகுப்பு:எரிமலைகள்
பகுப்பு:அலாஸ்காவின் மலைகள்
அலூட் மக்கள்

**அலூட்** (*Aleuts*) எனப்படுவோர் ஐக்கிய அமெரிக்காவின் அலாஸ்கா மாநிலத்தில் அலூசியன் தீவுகளிலும், ரஷ்யாவின் கம்சாத்கா கிராயிலும் வாழும் பழங்குடியினர் ஆவர். இவர்கள் தம்மை *உனாங்கா* என்றும் *உனாங்கன்* என்றும் அழைக்கின்றனர்.

## அமைவு
அலூட் மக்கள் அலூசியன் தீவுகளை விட பிரிபீலொவ் தீவுகள், சுமாகின் தீவுகள், மற்றும் அலாஸ்கா குடாவின் தூரமேற்குப் பகுதியிலும் வாழ்கின்றனர். 19ம் நூற்றாண்டில் இவர்கள் அலூசியன் தீவுகளில் இருந்து கமாண்டர் தீவுகளுக்கு (தற்போது கம்சாத்கா பிரதேசத்தில்) ரஷ்ய-அமெரிக்கக் கம்பனியால் நாடு கடத்தப்பட்டனர்.

[right|thumb|333px|A ''barabara'' (Aleut: ''[ulax''), the traditional Aleut winter house]]

## மேற்கோள்கள்


## வெளி இணைப்புகள்
*  கமாண்டர் தீவுகள், ரஷ்யா 
*  அலூட் 
*  The AMIQ Institute - a research$project documenting the Pribilof Islands and their inhabitants

பகுப்பு:அலாஸ்கா
பகுப்பு:ரஷ்யப் பழங்குடிகள்
பகுப்பு:வட அமெரிக்கப் பழங்குடிகள்
பகுப்பு:உருசிய இனக்குழுக்கள்